Deg useggas n 1937, asmi i yesɛa 19 n yiseggasen di leɛmer-is, iruḥ i tikkelt tamezwarut ɣer Fṛansa i wakken ad d-iɛiwen tawacult-is wa ad as-yekkes lḥif. Yebda ixeddim deg yiwen n lluzin, syin akkin deg useggas n 1942, ṭṭfent les allemands, wwin-t yexdem deg yiwet n temnaḍt qqaren-as: Cologue almi d 1945 serḥen-as-d iserdasen n Marikan yuɣal-d ɣer Paris anda i ixdem sdaxel n uderbuz ( Mtro RATP) anda i d-yewwi annect-a deg tezlit-is tamezwarut i wumi isemma A Muḥ A Muḥ, syin i yebda amecwar n ccna-s. Kra kan n yiseggasen, yekra yiwet n lqahwa di Paris anda icennu i yimnigen imi yella yakan yekkat agiṭar yerna icennu ayen i asyefkan tagnit ad yexdem ixeddim-a.